laion/Wikipedia-Exotic huggingface dataset:
רוברטו באג'ו

רוברטו באג'ו (באיטלקית: Roberto Baggio; נולד ב-18 בפברואר 1967 באיטליה) הוא כדורגלן עבר איטלקי ששיחק בעמדת הקשר ההתקפי. ב-1993 זכה בפרסי כדור הזהב וכדורגלן השנה בעולם. באג'ו החל את הקריירה המקצוענית שלו ב-1982 בקבוצת וויצ'נזה מהליגה השלישית דאז. ב-1985 עבר באג'ו לקבוצת פיורנטינה, בה נחשב לאחד השחקנים המובילים של הקבוצה. בשנת 1990 נמכר כרטיס השחקן של באג'ו ליובנטוס תמורת סכום שיא של 19 מיליון דולר, ימים ספורים לאחר ששיחק במדיה של פיורנטינה מול אותה יובנטוס בגמר גביע אופ"א 1990. באותה שנה הופיע במדי נבחרתו בטורניר גביע העולם שנערך באיטליה. ב-1993 זכה עם יובנטוס בגביע אופ"א, לאחר שהוביל את הקבוצה כקפטן בצמד מפגשי הגמר מול בורוסיה דורטמונד, כבש צמד במשחק הראשון בו ניצחה יובנטוס 3-1, בדרך לניצחון 6-1 בסיכום המפגשים, ואף זכה בכדור הזהב ובכדורגלן השנה בעולם. בשנת 1994, הופיע באג'ו במדי נבחרתו במסגרת גביע העולם, ואף כבש חמישה שערים. באג'ו הגיע עם נבחרתו עד לשלב הגמר, בו הפסידה לנבחרת ברזיל בדו-קרב פנדלים. באג'ו החמיץ את הבעיטה האחרונה של איטליה, וכתוצאה מכך הפסידה נבחרתו את התואר לברזיל. ב-1995 זכה באג'ו עם יובנטוס באליפות איטליה הראשונה שלו, וכן בגביע אופ"א. בהמשך נמכר למילאן, איתה זכה באליפות השנייה שלו. ב-1997 עבר לבולוניה, עבורה כבש 22 שערים בעונה. בעקבות כך, נכלל באג'ו בסגל נבחרת איטליה במסגרת טורניר הגביע העולמי לשנת 1998 אשר נערך בצרפת. באותו טורניר, הבקיע באג'ו שני שערים, ושער נוסף במסגרת דו-קרב בעיטות עונשין בשלב רבע הגמר, בו הודחה נבחרתו מהטורניר על ידי נבחרת צרפת. לאחר גביע העולם חתם באג'ו באינטר מילאנו. לאחר שנתיים לא מוצלחות במדי הקבוצה, עבר באג'ו לקבוצת ברשה, בה שיחק עד לפרישתו ממשחק בשנת 2004. באג'ו סיים את הקריירה עם 203 שערים בליגה האיטלקית, ו-56 הופעות ו-27 שערים בנבחרת הלאומית. ב-28 באפריל 2004, נערך לכבודו משחק הוקרה בינלאומי נגד נבחרת ספרד. במרץ 2004 נבחר על ידי פלה לאחד מ-125 שחקני הכדורגל החיים הטובים בעולם. בשנת 2011 היה הראשון שנבחר בהיכל התהילה של הכדורגל האיטלקי. יובנטוס אליפות איטליה (1): 1994/95, הגביע האיטלקי (1): 1994/95 גביע אופ"א (1): 1992/93 אליפות איטליה (1) 1995/1996 נבחרת איטליה גביע העולם מקום שני: 1994 כדור הזהב (1): 1993 שחקן השנה של פיפ"א (1): 1993 מדיה וקבצים בנושא רוברטו באג'ו בוויקישיתוף רוברטו באג'ו, באתר Transfermarkt רוברטו באג'ו, באתר BDFutbol רוברטו באג'ו, באתר WorldFootball.net רוברטו באג'ו, באתר National Football Teams רוברטו באג'ו, באתר FootballDatabase.eu פרופיל המאמן, באתר Transfermarkt רוברטו באג'ו, באתר אנציקלופדיה בריטניקה (באנגלית) בעברית מאוית שמו לעיתים גם כבאג'יו. ערך זה הוא קצרמר בנושא כדורגלנים איטלקים. אתם מוזמנים לתרום לוויקיפדיה ולהרחיב אותו.
האיש במסכת הברזל

האיש במסכת הברזל הוא מיתוס, שהתפתח לאחר מותו של אסיר מסתורי בכלא הבסטיליה ב־19 בנובמבר 1703. מאז, זהותו של האיש נידונה רבות, בייחוד לאור העובדה שאיש לא ראה מעולם את פניו, שהוסתרו מאחורי מסכת קטיפה (ולא ברזל, בניגוד לטענות, שהועלו אחר כך). לפני שהאיש נכלא בבסטיליה הוא היה כלוא בכלא אחר, בו לא עטה מסכה. בתקופת שלטונו, לואי ה-14 מלך צרפת, פקד לאסור איש מסוים ולשים לראשו מסכת ברזל, על מנת שלא יזהו את פניו. האגדה החלה כאשר אלכסנדר דיומא האב, סופר צרפתי, כתב את ספרו "הוויקונט דה בראז'לון: אחרי עשר שנים", בו כתב על כך שהאסיר במסיכה הוא לא אחר מאשר אחיו התאום הזהה של לואי ה-14, שנאסר כדי שלא יהווה איום על שלטון המלך. מאז השתרשה האמונה שהאסיר הוא אכן אחיו התאום של המלך. במשך מאות שנים ניסו החוקרים לקבוע את זהותו של האסיר ולנחש מדוע הסתירו בכוח את פניו במסכה. היו שהאמינו כי האסיר לא היה אלא אחיו התאום של לואי ה-14, שניסה לתפוס את כס השלטון בארצו, ומשנתגלתה המזימה נכלא זה בעוון קשירת קשר, והוצמדה לראשו מסכה שאינה ניתנת להסרה, זאת כדי שלעולם לא יוכלו לזהות את הדמות שמאחוריה, אחיו התאום של המלך. לואי ה-14 נהג לכתוב יומן שהצפין על ידי צופן שהומצא במיוחד בשבילו - "הצופן הגדול"(אנ'). הודות לפענוח רישומי היומן עלתה סברה אפשרית כי האסיר במסכה היה גנרל צרפתי שברח מהקרב ונטש את חייליו, ולפיכך נאסר וזהותו הוסתרה כדי לחוס על כבודו. ספרות "La Prison" (בית הכלא) מאת אלפרד דה ויניי (1821). אלפרד דה ויניי, הסופר הצרפתי הדגול, חיבר פואמה ארוכה שמתיימרת לספר אירועים שאירעו על ערש דווי של האיש במסכת הברזל. "The Vicomte de Bragelonne" (הוויקונט דה בראז'לון: אחרי עשר שנים) מאת אלכסנדר דיומא האב, עשר שנים מאוחר יותר (1847-1850). "The Man With The Iron Mask" (האיש במסכת הברזל) מאת הנרי ויזטלי (1870). "Secret d'etat" (הפיכת סוד) מאת ג'ולייט בנזוני. "Cassandra Palmer series" (סדרת קסנדרה פאלמר) מאת לואי סזאר. סרטים וטלוויזיה 1929: מסכת הברזל - סרט אמריקאי אילם בכיכובו של דאגלס פיירבנקס. 1962: fer de Masque Le - סרט איטלקי/צרפתי, בכיכובו של ז'אן מארה. 1968: האיש במסכת הברזל - סדרת טלוויזיה בריטית (9 פרקים). 1977: האיש במסכת הברזל - סרט אמריקאי. 1985: האיש במסכת הברזל - סרט טלוויזיה אנימציה אוסטרלי. ספרו של אלכסנדר דיומא האב, "הוויקונט דה בראז'לון: אחרי עשר שנים", הוסרט בשמונה סרטים שונים מאז 1929. הסרט המוכר ביותר הוא "האיש במסכת הברזל" משנת 1998 בכיכובם של לאונרדו דיקפריו, ג'רמי איירונס וג'ון מלקוביץ'. הסרט זכה לביקורות צוננות אך היה הצלחה קופתית גדולה. 1998: סרט בשם "האיש במסכת הברזל" ( The Man in the Iron Mask) בכיכובו של לאונרדו די קפריו בתפקיד לואי ה-14. 2014: "המוסקטרים" (BBC 2014 הסתגלות) - סדרה 1, פרק 6 2019: סרט רוסי-סיני בשם "סוד חותם הדרקון" בכיכובם של ג'ייסון פלמינג, ג'קי צ'אן וארנולד שוורצנגר ובו האגדה מהווה קו עלילה מרכזי. סיימון סינג, סודות ההצפנה: תולדות המצפינים והמפענחים ממצרים העתיקה ועד פיזיקת הקוונטים, ספרי עליית הגג, 2003, עמ' 82–91 מדיה וקבצים בנושא האיש במסכת הברזל בוויקישיתוף האיש במסכת הברזל, באתר אנציקלופדיה בריטניקה (באנגלית) ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
הוקוס פוקוס

הוקוס פוקוס הוא צירוף מילים המשמש קוסמים כדי להפעיל, לכאורה, את הקסם. מקור הצירוף אינו ידוע, אך ניכר דמיון רב בינו לבין רצף המילים הלטיני "Hoc est Corpus Meum" (נקרא: הוק אסט קורפוס מאום, ובעברית: זהו גופי) המשמש את הכומר במהלך טקס ההמרה הנוצרי, בו הופך הכומר, לכאורה, את הלחם והיין לגופו ודמו של ישו. ייתכן שהמאזינים לטקס בימי הביניים, שברובם לא ידעו לטינית, קלטו והשרישו עיוות מסוים של המשפט, וכך נוצר הצירוף "הוקוס פוקוס". התיעוד הראשון לשימוש במילים "הוקוס פוקוס" במהלך מופע קסמים הוא מהמאה ה-17, אצל קוסם החצר של ג'יימס הראשון, מלך אנגליה, שכינה עצמו "ההוקוס פוקוס המצוין ביותר של הוד מלכותו". אברקדברא מדיה וקבצים בנושא הוקוס פוקוס בוויקישיתוף בלדד השוחי, מה פירוש המילים "הוקוס פוקוס"?, באתר ערוץ עשר
לוטפי משעור

לוטפי כרם משעור (בערבית: لطفي كرم مشعور; 1947 - 22 ביוני 2006) היה עיתונאי ערבי-ישראלי. משעור נולד בכפר ראמה. הוא למד בגימנסיה כרמיה (בבניין בית הספר אליאנס, שהפך מאוחר יותר לבית הספר רנה קסין) בירושלים, סיים לימודי תואר ראשון בכלכלה באוניברסיטת חיפה ולמד עיתונאות במכללה בתל אביב. בשנת 1970 ייסד את "משרד הפרסום של נצרת", משרד הפרסום הראשון במגזר הערבי, באותה שנה נישא לוידא חזינה-משעור מהעיר בית לחם. בשנות השבעים פרסם כתבות ורשימות ב"העולם הזה" ובעיתונים שונים בעברית ובערבית. בשנת 1983 ייסד והחל להוציא לאור את העיתון "א-סנארה". במקביל הגיש לוטפי פינות בקול ישראל בערבית, בגלי צה"ל ובערוץ 2, וכן בערוצים הקהילתיים של חברת הוט. בשנת 2000 ייסד והוציא לאור את הירחון "לילכ" שהיה לירחון הראשון במגזר הערבי, ויזם את הקמתה של תחנת הרדיו הפרטית הראשונה במגזר הערבי, "רדיו 2000". בפברואר 2004 הוזמן משעור ללוות את מסעו של הנשיא משה קצב לצרפת כעיתונאי. בנמל התעופה בן-גוריון הופרד משעור משאר חברי המשלחת ועבר בדיקה ביטחונית שאותה תיאר כ"משפילה". להבנתו, עבר בדיקה זו בשל היותו ערבי. כתוצאה מכך משעור ביטל את נסיעתו וחזר לביתו. הנשיא משה קצב וראש השב"כ אבי דיכטר התנצלו בפניו לאחר מכן. משעור הלך לעולמו ב-2006 לאחר מחלה קשה. לאחר פטירתו החליפה אותו אלמנתו וידא משעור כעורכת ראשית של העיתון עד לפטירתה ב-2023. לזוג נולדו שתי בנות והם נקברו בבית הקברות בכפר ראמה. רועי נחמיאס, עורך א-סינארה, לוטפי משעור, הלך לעולמו, באתר ynet, 22 ביוני 2006 לוטפי משעור, בלקסיקון "העין השביעית" לתקשורת ועיתונות נינה פוקס, העיתונאית וידא משעור הלכה לעולמה בגיל 70, באתר ynet, 17 בינואר 2023
רשע

האם התכוונתם ל... רשע (הלכה) – בהלכה, אדם פורק-עול "הלעיטהו לרשע וימות" – ביטוי תלמודי המציין יחס של שוויון-נפש לעבירות המבוצעות על ידי רשע רשע וטוב לו – סוגיית "צדיק ורע לו, רשע וטוב לו" (פרפרזה על שאלת משה את ה' במסכת ברכות ז, א) או ”מַדּוּעַ דֶּרֶךְ רְשָׁעִים צָלֵחָה?” (ירמיהו יב א): רשע (דמות) – דמות "האיש הרע", אשר על פי רוב מהווה את האנטגוניסט בסיפור או בנרטיב היסטורי רוע – מונח בדת ובאתיקה המתייחס להיבטים השליליים של חשיבה ושל התנהגות אנושית בעיית הרוע – בפילוסופיה של הדת ובתאולוגיה, השאלה האם קיים רוע, ואם כן – מדוע? תאודיציאה (בעברית: צידוק האל או צידוק הדין) – ניסיון להשיב לבעיית הרוע, ולהסביר מדוע אל טוב, כל-יכול וכל-יודע מתיר קיומו של רוע. תורת הגמול – בדת, הקשר שבין הגמול הנראה לעין לבין מעשיו של האדם אחר: ריישא (ריישע) – עיר בגליציה רישא – התחלה, החלק הראשון של משפט.
דיור מוגן

דיור מוגן הוא מרכז מגורים המיועד לבני הגיל השלישי ומספק להם מגוון שירותי רווחה, בריאות ופנאי. בשונה מבית אבות, דיור מוגן מורכב לרוב ממבוגרים עצמאיים באופן מלא או חלקי שאינם נזקקים לשירותים סיעודיים (הגדרתו של קשיש כעצמאי נתונה למבחנים של גורמי הרווחה). דיור מוגן תומך גם בקשישים, אך מיועד לבני גיל הזהב העצמאיים, אלה המסוגלים לבצע פעולות יומיומיות בלי להזדקק לעזרה. דיור מוגן מוסדר בישראל בחוק הדיור המוגן, תשע"ב-2012. דיור מוגן מיועד למבוגר שחי בו בדירה קטנה, הכוללת חדר שינה, סלון ומטבחון, ולעיתים חדר נוסף. מרכז הדיור המוגן כולל חדר אוכל ומתקני פנאי כגון חדר כושר, בריכת שחייה, אולם הרצאות וספרייה. בסביבתו ניתן למצוא לרוב שירותים נוספים, כגון מרכז קניות, המשמשים גם את דיירי הדיור המוגן. דיור מוגן מאפשר לדייריו לנהל חיי חברה עצמאיים ומלאי פעילות. בתוך כך, דיור מוגן נועד לספק לבני גיל הזהב את כל השירותים החיוניים בשלב זה של חייהם, בהם: צוותי רפואה וסעד שמירה וביטחון 24 שעות ביממה סיוע סוציאלי סיוע פסיכולוגי שירותי הסעדה אירועי תרבות ופנאי קהילתיים שירותי ניקיון ותחזוקת חדרים. סוג נוסף של דיור מוגן ההולך ונעשה נפוץ בישראל הוא עבור אנשים הסובלים ממחלות נפש, אך מסוגלים בעזרת סיוע, לחיות בדירה עצמאית ולא במוסד תוך שהם מקבלים את הסיוע שנזקקים לו. סוג זה של דיור מוגן שונה מהדיור המוגן עבור קשישים בכך שהוא ממומן על ידי המדינה ומשרד הבריאות, וניתן כחלק משירותי סל שיקום. השירות מבוצע על ידי עמותות המשולמות ממשרד הבריאות, ובו ניתנים למתמודדים שירותי ליווי של עובדים סוציאליים ומדריכי שיקום. בעוד שלטובת מגורים בבית אבות ניתן לקבל מימון ממשלתי, במעבר לדיור מוגן אין אפשרות לקבל מימון שכזה. התשלום עבור חיים במרכז דיור מוגן נעשה באופן פרטי בלבד. התשלום בגין הדיור המוגן כולל מסלולים אחדים, המבוססים על המרכיבים: דמי כניסה חד-פעמיים, לשם התאמת הדירה לדייר החדש. פיקדון גבוה (מאות אלפי שקלים), שנשחק (כולו או חלקו) במשך שנות המגורים בדיור המוגן. תשלום חודשי קבוע. ניתן להקטין את גובה הפיקדון בתמורה לתשלום חודשי גבוה יותר. תשלום נוסף בגין שירותים שאינם כלולים בחבילה הבסיסית. בית אבות דיור מוגן (שיקום) - דיור מוגן ספציפי לאוכלוסיות בעלות רקע פסיכיאטרי. עמידר הגיל השלישי נילי שגיא, חוק הדיור המוגן - הלכה למעשה, הוצאת נבו, 2019. בני שטיינברג, במקום שאין אף אחד, כנרת זמורה-ביתן, 2021. מדיה וקבצים בנושא דיור מוגן בוויקישיתוף רשימת דיור מוגן בישראל, באתר מרכז מידע גיל הזהב דנית שנהב, "הגיל השלישי - לא רק לעשירים מגיע דיור מוגן", באתר TheMarker‏, 6 בדצמבר 2017 דיור בגיל השלישי, באתר כל זכות עו"ד רקפת שפיים מרדכי, חידושים בתחום הדיור המוגן, אפריל 2019 הדר קנה, נדל"ן ששווה זהב: 14 אלף יחידות דיור ו-2.4 מיליארד שקל בשנה, באתר TheMarker‏, 17 ביוני 2019
Travelocity

Travelocity היא סוכנות נסיעות מקוונת בבעלות מלאה של Sabre Holdings, חברה ציבורית לשעבר שנקנתה במרץ 2007 בידי Silver Lake Partners ו-Texas Pacific Group. מטה החברה נמצא בסאות'לייק שבטקסס עם משרדים בניו יורק, סן פרנסיסקו, סן אנטוניו ומחוץ לארצות הברית. Travelocity היא חברת הנסיעות השישית בגודלה בארצות הברית וחברת הנסיעות המקוונת השנייה בגודלה בעולם, המציעה מבצעים, קניות חד-פעמיות והזמנת טיסות ביותר מ-700 חברות תעופה, כ- 55,000 מלונות, למעלה מ-50 חברות השכרת רכב, 8 קווי שייט גדולים ויותר מ -6,500 חבילות נופש. בארצות הברית, בנוסף לאתר הבית שלה, החברה מפעילה גם שרותי נסיעות מלאים ללקוחות עסקיים. האתר מוצע באנגלית, גרמנית וצרפתית, ובנוסף לשרת את ארצות הברית, החברה מציעה גם אתרי אינטרנט המותאמים ללקוחות בקנדה, בריטניה, אסיה ואירופה. בלאס וגאס מפעילה החברה גם דוכן גדול למכירת כרטיסים למופעים ופעילויות אחרות באזור. אתר האינטרנט הרשמי של Travelocity (באנגלית) Travelocity, ברשת החברתית פייסבוק Travelocity, ברשת החברתית אקס (טוויטר) Travelocity, ברשת החברתית אינסטגרם Travelocity, ברשת החברתית LinkedIn Travelocity, באתר פינטרסט Travelocity.com Inc., www.encyclopedia.com ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
מחוזות הרפובליקה הדומיניקנית

מבחינה מנהלית הרפובליקה הדומיניקנית מחולקת ל-31 מחוזות ( provincia) ואזור הבירה (Distrito Nacional). המחוזות מחולקים לנפות. מדיה וקבצים בנושא מחוזות הרפובליקה הדומיניקנית בוויקישיתוף
מחוזות טרינידד וטובגו

מבחינה מנהלית טרינידד וטובגו מחולקת ל-5 מחוזות עירוניים, 9 מחוזות מרחביים ומחוז אוטונומי .
מוסאווי

האם התכוונתם ל... מיר-חוסיין מוסאווי – פוליטיקאי איראני, כיהן כראש ממשלת איראן בשנות השמונים. עבאס מוסאווי – איש דת שיעי, מנהיג ארגון החזבאללה, שנהרג בסיכול ממוקד על ידי ישראל ב-1992. עבדולרחים מוסאווי – המפקד העליון הרביעי של צבא הרפובליקה האסלאמית של איראן. סייד רזי מוסאווי – בכיר במשמרות המהפכה האסלאמית, שנהרג בסיכול ממוקד המיוחס לישראל ב-2023. מהדי מוסאווי – משורר איראני.
קבר רבי עובדיה מברטנורא

קבר רבי עובדיה מברטנורא הוא מערת קבורה, המיוחסת כקברו של רבי עובדיה מברטנורא ממפרשי המשנה ורבה של ירושלים, שנטמן במקום ככל הנראה בשנת ה'ר"ץ (1529). הקבר נמצא בצדה המזרחי של עיר דוד, למרגלות הר הזיתים, בחלקה המכונה "חלקת הספרדים". יש הטוענים למסורת עתיקה המצביעה כי במערה זו, קבורים גם הרמב"ן ורבי מרדכי בן הלל. רבי משה בן חביב מתאר בספרו "גט פשוט": ”היום מעיין זה (הגיחון) ידוע לדרומה של ירושלים… והוא לגוף בית הקברות סמוך למערה הסתומה אשר נקברו שם המרדכי ורבינו קולונימוס ורבינו עובדיה מברטנורא ושאר הצדיקים כידוע לנו מפי הזקנים”. עמותת אלע"ד העוסקת בפיתוח עיר דוד, משקיעה רבות בטיפוח הקבר. ביוני 2007 הגישה מפלגת ש"ס הצעת חוק על פיה יאסר לנהל משא ומתן על אפשרות מסירת קבר עובדיה מברטנורא לפלסטינים, ללא אישור הכנסת. בשנת 2006 החלה עמותת אלע"ד להנהיג הילולא על הקבר המיוחס לרבי עובדיה מברטנורא, בתאריך ג' בסיוון, לפי העמותה זה חידוש של מסורת ארוכת שנים, אולם יהושע מונדשיין טען שהתאריך חסר מקור. ביום זה פוקדים את הקבר עשרות אלפי יהודים המקיימים הילולה ותפילה המונית. משטרת ישראל מפעילה ביום זה מערך אבטחה מתוגבר במקום לאורך דרכי הגישה מועצת בתי העלמין היהודיים בירושלים מפעילה במקום "הכנסת אורחים". תצפית על הקבר מלמעלה המונים פוקדים את הקבר ביום ההילולה מערת הקבורה חסיד על המצבה קברי צדיקים בארץ ישראל - בערך קבר עובדיה מברטנורא. מדריך כרטא להר הזיתים - 1999. יהושע מונדשיין תעלומת מערת הפלאות השכוחה, אתר שטורעם. תמונות מהקבר ישעיהו בוימל, יום הילולת הברטנורא הוא שקר גס! • ומה דעתכם?, באתר בחדרי חרדים, 5 ביוני 2011 משה דוד גאון, יהודי המזרח בארץ ישראל, כרך ב', עמ' 291 (עמ' 299 באתר היברובוקס) כרטיס קבר באתר הר הזיתים עידן יוסף, כ-20 אלף איש פקדו את קבר רבי עובדיה מברטנורא, חדשות מחלקה ראשונה, 31/05/2006 Infotravel : ערך מורחב – קבר הרמב"ן רבי דוד קונפורטי, קורא הדורות, מהדורת דוד קסל, ברלין תר"ו, עמ' יט, באתר היברובוקס, "אמרו לי תושבי העיר, שיש קבלה בידם מן הזקנים כי... קבורים שם שלשה גדולי עולם והם הרמב"ן והמרדכי ורבינו עובדיא מברטנורא אתר 'עיר דוד' ש"ס: לא למשא ומתן חשאי על המקומות הקדושים יהושע מונדשיין תעלומת מערת הפלאות השכוחה, אתר שטורעם עידן יוסף, כ-20 אלף איש פקדו את קבר רבי עובדיה מברטנורא, חדשות מחלקה ראשונה, 31/05/2006 ערוץ 7 היום: ההילולא המרכזית לרבי עובדיה מברטנורא
שמואל דוד

הרב שמואל דוד (נולד בשנת תשט"ז, 1956) הוא רב העיר עפולה ובעבר רב הקיבוץ ראש צורים. גדל בתל אביב. למד בישיבת בני עקיבא כפר הרא"ה ובישיבת הר עציון באלון שבות. שירת בצה"ל כטנקיסט והוסמך כמפקד טנק והמשיך לשרת בו גם במילואים, כולל בתפקיד רב גדודי. בשנות התשעים היה רב הקיבוץ ראש צורים. בשנת תש"נ זכה בפרס הרב טולידאנו לספרות תורנית על שו"ת מראש צורים. בשנת התשנ"ח (1998) נבחר לרבה הראשי הספרדי של העיר עפולה. הקים מכון ללימודי יהדות לרוצים להתגייר. הרב דוד הוא מרבני ארגון צהר ובמעגלי צדק. משמש גם כנשיא ישיבת ההסדר שבעפולה. הרב דוד בעד אמנה חברתית חדשה בענייני דת ומדינה להסדר היחסים בין הדתיים לחילוניים על בסיס של הסכמה רחבה. כחלק מפעילותו כרבה הראשי של עפולה, הרב היה שותף בהקמת ישיבה תיכונית, ישיבת הסדר, גרעין תורני ומדרשה לבנות. אשתו, לאה אריאלה (לבית משפחת אמסלם) נפטרה בשנת ה'תשנ"ט. נשוי בשנית להדס (לבית משפחת מלחי). הרב יהודה עמיטל הרב ד"ר אהרון ליכטנשטיין שו"ת מראש צורים, אלון שבות, תשמ"ח. סוגה בשושנים העוסקת בהלכות יחוד, תש"ן. נר לעזרא, ארבעה כרכים שבכל אחד מהם ענייני מידות וכן שו"ת הלכתי או דיונים בנושא המנהג בהלכה, עפולה תשנ"ג-תשנ"ד ופרוס עליה סוכת שלומך - אסופת שאלות ותשובות בהלכות יום העצמאות, עפולה תש"ס סידור תפילות יום עצמאות ויום ירושלים, תשע"ב. חוברת הלכות הכנת אוכל בשבת (כולל: דיני בישול בשבת, דיני בורר, ודיני סוחט, טוחן, לש וחולב, תשס"א. חוברת "לרוץ אורח" העוסקת בבירורי הלכה קצרים - שנת תשע"א. חוברת "קדושת שביעית" ובה בירור הלכות בנושא זה, תשנ"ג. חוברת "חסד ונתינה- בית של אהבה" (המחולקת בעפולה לכל זוג הפותח תיק נישואין בעיר) - שנת תשס"ח חוברת דיני קיצור אבלות (המחולקת בעפולה לכל משפחה אבלה) - שנת תשס"ד חוברת מאמרים על ראש השנה - שנת תשע"א. מדי שבוע מתפרסם דף שבועי בנושאים שונים ומגוונים בהלכה אשר הרב מחבר שלכם היא: שאלות ותשובות עם תלמידים בתי הספר בעפולה. בהוצאת לשכת הרבנות עפולה, תשפ"א. שער השמיטה: הלכה למעשה ומאמרי השקפה ומחשבה על שנת השבע. תשפ"א. לך ה' הממלכה: מאמרי השקפה על גאולת דורינו, יום העצמאות ויום ירושלים ומחזור תפילות. בהוצאת המועצה הדתית עפולה, תשפ"ג. האתר של הרב שמואל דוד שבו מתפרסמים מאמרים פרי עטו, כולל מאמרים בנושאים מורכבים כמו בתחומי כלאים ושמיטה, הנדסה גנטית, טיפול בבעלי חיים בשבת ועוד. דף הפייסבוק של הרב בו מתפרסמים הודעותיו לתושבי העיר. מאמרי הרב שמואל דוד זמינים לצפייה באתר ספריית אסיף. רשימת המאמרים של שמואל דוד, באתר רמבי"ש נטעאל בנדל, רב העיר עפולה: "אין שום בעיה שבנות דתיות יתגייסו לצה"ל", כיפה, 26 בינואר 2014 שמואל בן עזרא דוד (1956-), דף שער בספרייה הלאומית הרב שמואל דוד - כתבות וטורים, באתר ערוץ 7 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מיליון רסיסים קטנים

מיליון רסיסים קטנים הוא ספר אוטוביוגרפי לכאורה מאת הסופר ג'יימס פריי. הספר הפך לרב-מכר בארצות הברית, ובהמשך נודע בשל סערה תקשורתית סביב גילויים של תחקירנים כי חלק מהפרטים בו בדויים. הספר מספר על קורותיו של ג'יימס פריי, שבגיל 23 נכנס למוסד גמילה אחרי שהתמכר לאלכוהול וסמים קשים. הספר יצא לאור בשנת 2003 במהדורה הראשונה ובשנת 2006 במהדורה שנייה בתוספת הערת המחבר בהוצאת כנרת, זמורה-ביתן. מיליון רסיסים קטנים פורסם לראשונה בזכות תוכניתה של אופרה וינפרי. בסוף 2005 אתר האינטרנט סמוקינג גאן נתבקש על ידי אחד מגולשיו לפרסם את פספורט הכלא של פריי, אך המשימה של תחקירני האתר הפכה קשה במיוחד כשהסתבר כי פריי מעולם לא ישב בכלא. בספרו טוען פריי כי ישב בכלא במשך 87 ימים, כאשר למעשה בילה רק מספר שעות בחדר ההמתנה של בית מעצר, לאחר שנמצא נוהג בשכרות; הוא שוחרר בערבות על ידי חבר. עוד הסתבר כי מסכת ההתנגשויות האלימה שלו עם אנשי חוק הייתה פרי דמיונו, כמו גם התיאור הגרפי המצמרר של טיפול שורש שהתבצע כביכול בשיניו הקדמיות ללא הרדמה. פריי טען כי רופא השיניים אמר לו כי סמים מכל סוג שהוא אסורים על משתמשים בגמילה ולכן אין באפשרותו לתת לו הרדמה כללית או מקומית, ואף קשר אותו ברצועות פלסטיק לכיסא המטופל כדי שלא ישתולל בזמן הטיפול הקשה. עם זאת, מנהל מרכז הגמילה הכחיש בשידור כי נעשות פרוצדורות רפואיות במטופלי מרכזי הגמילה בלא הרדמה. לאחר שהתגלתה התרמית רואיין ג'יימס פריי בתוכניתה של אופרה וינפרי, והודה ששיקר לקוראיו. הוצאת הספרים רנדום האוס עצרו מיד את הוצאת הספר וחידשו את ההוצאה רק לאחר הוספה של הערת המחבר, בה כותב פריי בין היתר כי הספר נכתב מזיכרונו ויש רופאים הטוענים כי ייתכן וזיכרונו פגום. כמו כן הוסיף כי הוא "מתנצל מעומק הלב" בפני הקוראים שהתאכזבו משינוי הפרטים בסיפור. בנוסף להערת המחבר, הודפס הספר כאשר בכריכתו נכתב "מבוסס על סיפור אמיתי", בניגוד ל"סיפור אמיתי" שנכתב בהוצאה הראשונה. אתר האינטרנט הרשמי של מיליון רסיסים קטנים (באנגלית) ג'יימס פריי מודה: ספרי האוטוביוגרפי לא אותנטי - וואלה תרבות, באתר וואלה, 7 בפברואר 2006 שירי ארצי, היה או לא היה, באתר הארץ, 13 ביוני 2007 מיליון רסיסים קטנים, באתר OCLC (באנגלית)
קבר איתמר בן אהרן הכהן

קבר איתמר בן אהרן הכהן הוא מבנה הנמצא בעוורתא. מסורת יהודית מצביעה על המקום כקברו של איתמר בן אהרן הכהן. על פי מסורת יהודית, נקבר איתמר ליד גבעת פינחס, דרומית לשכם. סמוך לגבעה נוסד היישוב איתמר המנציח את שמו. בשנים האחרונות נבנה על-גבי ציון הקבר מסגד המשמש את תושבי עוורתא. רבים פוקדים את הקבר ביום ההילולה של אהרן הכהן שחל בא' באב, תחת אבטחת כוחות צבא. העדות הראשונה על מיקום הקבר נמסרה על ידי רבי יעקב השליח שביקר בארץ בסביבות שנת 1235 לספירת הנוצרים (למעלה מ-2,500 שנה אחרי זמן מותו המשוער של איתמר): משכם עולים למקום שקורין עוורתא ושם שני הרים זה כנגד זה והדרך באמצע מקום מישור וכפר עוורתא לשמאל העולה לירושלם ושם קיברו של איתמר הכהן, והוא מקום נאה מאוד. — רשימת הקברים ליעקב, שליח רבי יחיאל מפריז אשתורי הפרחי כתב בספרו כפתור ופרח בראשית המאה ה-14 כי הגיע לעוורתא, אשר שם קבורים אלעזר ואיתמר ופינחס ושבעים הזקנים. ב-1838 ביקר בקברים אליעזר הלוי, והוא כתב תיאור מפורט של האתר. סבותי ממנו אל קברי פינחס, אלעזר ואיתמר, אשר בכפר אווארטאה, רחוק כשתי שעות משכם. הקברים האלה עומדים על מכונם בנוים בגאוה, והמקום נעים, עד כי קשתה עלי מאד למוש ממנו. השומרונים המה המקימים את הקברים על כנם, ולא יחוסו על ההוצאה הרבה ביד הגדר החזקה עליהם; כי כאשר קבל אברהים־פחה את השלטון על סוריא ועל ארץ־ישראל, נחשבו השומרונים לו לעובדי אלילים, אשר לא אבה לתת להם ניר בארצו, ותהי להם עת צרה, אשר כמוה לא נהיתה, בדעתם כי צפוים הם לאבדון, לולא מהר איש גדול מעדתם אל הפחה ויוכח לו, כי הם המה הישראלים האמתיים, עד אשר צלחה לו להטות את לב הפחה להחיותם ולקיימם על אדמתם. ובעת צרה הזאת נדרו לפאר את קברי הקדושים האלה בכל פאר, אבל גם הערביאים כבדו את הקברים האלה בכל כבוד, ולפעמים תשקדנה גם נשי המושלמנים להאיר את הקברים בשמנן אם יחסר להן פרי־בטן. על קבר איתמר חרות כדברים האלה: “בשם הויה הגדול עמד זה איתמיד האיש בעל הטוב אברהם בן”, ויתר הכתב היה ממוחה בסיד, עד כי לא יכולתי להוציא ממנו בלתי אם את פרט השנה הרשום בלשון ערבית. אין מספר להטעיות אשר בכתבת זו: השם “הויה הגדול” היא העתקה מוטעה מלשון הערביים, האומרים: אל אכביר (אל כביר), כי השם הויה לא יקבל בעברית כל תואר; “עמד זה” צריך להיות העמיד, “אקונן” צ“ל הכהן, אבל השומרונים השמיטו את הה”א מאת השפה העבריה, כאשר אמר עליהם המושל הקדמוני: “אין להם ה' מן אברהם ואין להם הוד, ואין להם ה' מן יצחק ואין להם חסד, ואין להם ע' מן יעקב ואין להם ענוה”; ובמקום האותיות האלה כותבים א', ובזה הדבר מודים שאינם מזרע ישראל, כי אין להאנשים האלה מדת הענוה, ורוח הגאוה מרחפת על פני כולם. — אגרת ד"ר אליעזר הלוי משכם קבר אלעזר בן אהרן הכהן גבעת פינחס מאות בקברי בניו של אהרן הכהן בעוורתא, באתר ערוץ 7 נדפס בתוך יהודה דוד איזנשטין, אוצר מסעות, עמ' 66, באתר היברובוקס המקור: ספר כפתור ופרח, פרק י"א: גבולות הארץ, בהוצאת המכון ללימודי מצוות הארץ ע"ש הב"ר חיים קהן ז"ל, שעל ידי בית המדרש להלכה בהתיישבות, ירושלים, תשנ"ז, עמוד קי"ד. מובא במרדכי אהרן גינצבורג, "השומרונים (על פי מכתבי המסע של הד"ר אלעזר הלוי)" בפרויקט בן-יהודה
ביבליית ירושלים

ביבליית ירושלים (בצרפתית: Bible de Jérusalem) הוא שמה של מהדורת הביבליה, הברית הישנה והברית החדשה, אשר הוכנה באמצע המאה ה-20 בבית הספר הצרפתי למקרא ולארכאולוגיה הקתולי בירושלים. ייחודה הוא בכך שהטקסטים תורגמו לצרפתית מהשפות בהן נכתבו במקור, היינו מעברית, ארמית ומיוונית, ולא מהוולגטה הלטינית. תרגומם מחדש של כל ספרי הברית הישנה (לפי מתכונת הוולגטה, כולל ספרי הקאנון המשני) והחדשה החל בבית הספר בשנת 1944, והם פורסמו בהדרגה בין השנים 1945 ל-1955. בשנת 1956 פורסם הקובץ המלא, ועד מהרה הוא נודע כ"ביבליית ירושלים", כינוי שאומץ לאחר מכן באופן רשמי. הכרך מלווה בביאורים ובהסברים, בהפניות לטקסטים רלוונטיים לאורכו, וכן בפרקי הקדמה לכל ספר או קבוצת ספרים. בשל נהירותה ואיכותה הגבוהה זוהי אחת ממהדורות הביבלייה האהודות בקרב קתולים, והיא תפסה במידה רבה את מקומה של ביבליית דואיי-ריימס המסורתית והשמרנית. ב-1966 תורגם הספר זה לאנגלית (The Jerusalem Bible), ולאחר מכן למספר שפות נוספות, ובהן איטלקית, גרמנית, פורטוגזית, ספרדית ופולנית. ב-1973 יצאה מהדורה צרפתית מחודשת ושוב ב-1998. בין 1997 ל-2003 נסרק הטקסט הצרפתי והועלה לרשת האינטרנט, והוא זמין לכל, לצד מנוע חיפוש מקוון. מדיה וקבצים בנושא ביבליית ירושלים בוויקישיתוף אתר האינטרנט הרשמי של ביבליית ירושלים (באנגלית, בצרפתית, בערבית ובעברית) ביבליית ירושלים באתר בית הספר הצרפתי למקרא ולארכאולוגיה ביבליית ירושלים ברשת מנוע החיפוש של ביבליית ירושלים (אורכב 04.01.2006 בארכיון Wayback Machine)
מדינות מקסיקו

מקסיקו היא פדרציה הכוללת 32 ישויות פדרליות. 31 מדינות (estados) ועיר הבירה מקסיקו סיטי השוכנת באזור פדרלי (Distrito Federal) נפרד, בדומה למצב במדינות פדרטיביות אחרות כאוסטרליה וארצות הברית. מדינות מקסיקו מחולקות מנהלית למועצות אזוריות. מדיה וקבצים בנושא מדינות מקסיקו בוויקישיתוף נתוני אוכלוסין 2020 Federal District is now officially Mexico City, mexiconewsdaily